Petition of a Sacred Victor
Material: papyrus
Place: Oxyrhynchites
Categories: Eingabe
Gaius Julius Theon (?) (Sieger in vielen Wettkämpfen) an den Präfekten Aelius Publius
Bitte um Bestätigung der Befreiung von Liturgien aufgrund seiner Siege und seines Alters über 60 Jahre
Αἰλίῳ Που[βλί]ῳ τῷ διαση[μοτάτῳ] ἐπάρχῳ Αἰγύπτου
παρὰ Γαίου Ἰο[υλίου]...νος Σερήνου  ἱερον[ε]ίκ[ο]υ πλειστονείκου παραδόξου Ὀξυρυγχείτου
καὶ Ἀντινοέω[ς καὶ ἄ]λλων πολλῶν πόλεων πολείτης.  νόμοις αὐτοῖς καθολικοῖς
καὶ τῇ σῇ περὶ [πάντ]α ἐμπειρίᾳ τὴν δέησιν ταύτην ποιοῦμαι.  εὖ οἶδ’ ὅτι παρὰ τῆς σῆς
φιλανθρωπίας τεύξομαι ὧν ἱκετεύω. ἱερ[ο]νίκας τοίνυν μὴ ὑπάγεσθαι ὀχλήσεσιν ἤ τισιν
συντελείαις, ὡς οἶσθα, διηγόρευται ὑπὸ τῶν νόμων ὡσαύτως καὶ ὑπὸ τῶν δεσποτῶν
ἡμῶν Διοκλητιανοῦ καὶ Μαξιμιανοῦ τῶν Σεβαστῶν καὶ Κωνστ[α]ντίου καὶ Μαξιμιανοῦ
τῶν ἐπιφανεστάτων Καισάρων τοὺς ἑξήκοντα ἔτη βίου χρόνον κατάγοντας ἀπο
λελύσθαι παντοίας πάσης συντελείας καὶ ὀχλήσεως, ὡς ἄρα μοι τῶν ἐξ ἑκατέρου
μέρους ὑπαρχόντων δικαιωμάτων ἐνλίπεσθαί τι οὐδὲν ἕτερον ἢ σύνψηφον γενέσθαι
τὸ σὸν μεγαλεῖον.  ἱερονείκης τοίνυν τυγχάνω, ἐνδόξως καὶ εὐπρεπῶς τοὺς ἱεροὺς
ἀγῶνας τοὺς ὑπὲρ νίκης καὶ αἰωνίου διαμονῆς τῶν δ[εσ]ποτῶν ἡμῶν Διοκλητιανοῦ
καὶ Μαξιμιανοῦ τῶν Σεβαστῶν καὶ Κωνσταντίου καὶ Μαξιμι[α]νοῦ τῶν ἐπιφανεστάτων
Καισάρων ἀνεδησάμην. δεῦρο δὲ εἰς γῆρας ἀφειγμένον μετὰ τὴν ἀκμὴν
καὶ τὴν ἐν ταύτῃ πρὸς ἐμοῦ ἄσκησιν καὶ χρόνον .....ντος βίου ἐτῶν ἑξήκον
τα καὶ τεσσάρων ὡς κατὰ τοῦτο τὸ δίκαιον εὐεργετε[ῖσθαι τ]ῇ θείᾳ διαγορεύ[σ]ει τῶν
μεγίστων ἡμῶν βασιλέων καὶ ἐπιφ[ανεστάτων Καισά]ρων δέ[ομ]αι ὢν ἄνθρωπος
μέτριος καὶ ἀξιῶ, εἴ σου δοκεῖ τῇ τύχῃ, ...............ου ἐ[π’ ἀμ]φοτέροις τούτοις
μοι ἐπινεῦσαι καὶ δι’ ἱερᾶς σου ὑπογ[ραφῆς][ κελεῦσαι ἔχ]ειν με τὸ ἀπαρενόχλητον
κατά τινα τρόπον ἵνα καὶ αὐτ[ὸ]ς τυχὼν τ[ῆς ἀπὸ σοῦ εὐερ]γεσίας χάριτας τὰς μεγίστας
τῇ ἀνυπερβλήτῳ σου τύχῃ  [ὁμολογήσω].[διευτ]ύχει. 
Γάιος Ἰούλιος ....... ....<gap/> 
ἔτους ιε <gap/>